Salamo faha-148

Ny Salamo faha-148 na Salamo 148 dia salamo ao amin' ny Bokin' ny Salamo, ao amin' ny Baiboly. Tafiditra ao amin' ny fizaràna atao hoe "boky fahadimy" (Sal. 107 - 150) ity salamo ity. Ny Salamo faha-147 no eo alohany ary ny faha-149 no manaraka azy.

 Dikan-teny malagasy 

 Dikan-teny katôlika 

 Aleloia! Miderà an' ny Tompo any an-tampon' ny lanitra, miderà azy any ambony any!
 Miderà azy hianareo anjeliny rehetra, miderà azy hianareo tafiny rehetra!
 Miderà azy ry masoandro amam-bolana; miderà azy hianareo kintana mamirapiratra rehetra.
 Miderà azy ry lanitry ny lanitra ary hianareo rano ambonin' ny lanitra.
 Aoka hidera ny anaran' ny Tompo ireo: fa mandidy izy, dia hary izy ireo.
 Nampitoetra ireo mandrakizay doria izy, ary nametraka lalàna izay tsy hodikaina.
 Miderà an' ny Tompo etý an-tany, ry biby goay be anaty ranomasina, mbaminareo rehetra ranomasin-dehibe,
 afo aman-kavandra, oram-panala aman' entona, rivotra mahery izay manatanteraka ny fandaharany,
 tendrombohitra mbaminareo havoana rehetra, hazo fihinam-boa mbaminareo havoana sedera rehetra,
 biby dia amam-biby fiompy isan-karazany; biby mandady amam-boro-manan' elatra,
 mpanjakan' ny tany mbamin' ny vahoaka rehetra, mpanapaka mbaminareo rehetra mpitsara amin' ny tany,
 zatovolahy sy virjiny tanora, lahiantitra sy zaza.
 Aoka hidera ny anaran' ny Tompo izy ireo, fa ny anarany no hany lehibe, ny voninahiny dia ambonin' ny lanitra sy ny tany.
 Nanandratra ny fahefan' ny vahoakany izy, foto-piderana amin' izay rehetra miraiki-po aminy, dia amin' ny zanak' Israely firenena akaiky azy. Aleloia!

 Dikan-teny prôtestanta 

 Haleloia. Miderà an' i Jehovah, ry any an-danitra; Miderà Azy any ambony.
 Miderà Azy, ry anjeliny rehetra; Miderà Azy, ry miaramilany rehetra.
 Miderà Azy, ry masoandro amam-bolana; Miderà Azy, ry kintana mazava rehetra.
 Miderà Azy, ry lanitry ny lanitra, Ary ianareo rano ambonin' ny lanitra.
 Aoka hidera ny anaran' i Jehovah ireo; Fa Izy no nandidy, dia ary ireo.
 Nampitoetra ireo ho mandrakizay doria Izy; Nomen-dalàna ireo ka tsy mba mihoatra.
 Midera an' i Jehovah etỳ an-tany, Hianareo dragona sy ianareo rano lalina rehetra,
 Ny afo sy ny havandra, ny oram-panala sy ny zavona, Ny rivotra mahery izay mankatò ny teniny,
 Ny tendrombohitra sy ny havoana rehetra, Ny hazo fihinam-boa sy ny sedera rehetra,
 Ny bibi-dia sy ny biby fiompy rehetra, Ny biby mandady na mikisaka ary ny voro-manidina,
 Ny mpanjaka amin' ny tany sy ny vahoaka rehetra, Ny mpanapaka sy ny mpitsara rehetra amin' ny tany,
 Na ny zatovolahy, na ny zatovovavy, Na ny antitra, na ny tanora,
 Samia midera ny anaran' i Jehovah avokoa, Fa ny anarany ihany no misandratra; Ambonin' ny tany sy ny lanitra ny voninahiny.
 Ary manandratra tandroka ho an' ny olony Izy, Dia fiderana ho an' ny olony masina rehetra, Eny, ho an' ny Zanak' Isiraely, firenena akaiky Azy. Haleloia.

 Jereo koa 

 Boky voalohany: Sal. 1 - 2 - 3 - 4 - 5 - 6 - 7 - 8 - 9 - 10 - 11 - 12 - 13 - 14 - 15 - 16 - 17 - 18 - 19 - 20 - 21 - 22 - 23 - 24 - 25 - 26 - 27 - 28 - 29 - 30 - 31 - 32 - 33 - 34 - 35 - 36 - 37 - 38 - 39 - 40 - 41.

 Boky faharoa: Sal. 42 - 43 - 44 - 45 - 46 - 47 - 48 - 49 - 50 - 51 - 52 - 53 - 54 - 55 - 56 - 57 - 58 - 59 - 60 - 61 - 62 - 63 - 64 - 65 - 66 - 67 - 68 - 69 - 70 - 71 - 72.
 Boky fahatelo: Sal. 73 - 74 - 75 - 76 - 77 - 78 - 79 - 80 - 81 - 82 - 83 - 84 - 85 - 86 - 87 - 89.
 Boky fahefatra: Sal. 90 - 91 - 92 - 93 - 94 - 95 - 96 - 97 - 98 - 99 - 100 - 101 - 102 - 103 - 104 - 105 - 106.
 Boky fahadimy: Sal. 107 108 - 109 - 110 - 111 - 112 - 113 - 114 - 115 - 116 - 117 - 118 - 119 - 120 - 121 - 122 - 123 - 124 - 125 - 126 - 127 - 128 - 129 - 130 - 131 - 132 - 133 - 134 - 135 - 136 - 137 - 138 - 139 - 140 - 141 - 142 - 143 - 144 - 145 -  146 - 147 - 148 - 149 - 150.

 Salamo apôkrifa: Salamo faha-151 - Salamo faha-152 hatramin' ny faha-155.